rejauldu/bengali-wikipedia huggingface dataset:
জেসমিন চা  বা জুঁই চা () হচ্ছে প্রস্ফুটিত জুঁই ফুল থেকে চায়ের সাথে সৌরভ মিশ্রিত করে  একধরনের সুগন্ধি চা। জেসমিন চা মূলত চায়ের প্রকৃত রং হিসেবে সবুজ চায়ের মতো হয়ে থাকে; যদিও, সাদা চা এবং কালো চাও ব্যবহৃত হয়। জেসমিন চায়ের পরিণত স্বাদ নিগূঢ় মিষ্টি এবং তীব্র সুগন্ধি হয়ে থাকে। এটি চীনের সবথেকে জনপ্রিয় সুগন্ধি চা।  থাম্ব|জেসমিন চা জুঁই গাছকে মনে করা হয় যে হান সাম্রাজ্যের (২০৬ খ্রিঃপূঃ থেকে ২২০খ্রিঃ) সময়ে ভারত হয়ে দক্ষিণ এশিয়ার পূর্বাঞ্চল থেকে চীন দেশে এসে পৌঁছেছে, এবং সুগন্ধি চা হিসেবে পঞ্চম শতাব্দী থেকে ব্যবহার হয়ে আসছে।  যাইহোক না কেন, কিন সাম্রাজ্যের (১৬৬৪ থেকে ১৯১২) আগে জেসমিন চা ব্যাপক ভাবে বিস্তৃতি পায়নি যতক্ষন না চা বিপুল পরিমাণে পশ্চিমা দেশে রপ্তানি হতে থাকে। বর্তমানে, এটি একটি পরিচিত পানীয় যা সারা বিশ্বজুড়ে চায়ের দোকানগুলোতে পাওয়া যায়।  জুঁই গাছ পর্বতের উঁচু উপত্যকায় জন্মে থাকে। চীনা প্রদেশ ফুচিয়েন এ উৎপন্ন জুঁই গাছের সবথেকে বেশি সুখাত্যি রয়েছে।Gong, Wen. Lifestyle in China. 五洲传播出版社, 2007. Retrieved October 23, 2010, from  এছাড়াও জুঁই গাছ হুনান, চিয়াংসু, চিয়াংশি, কুয়াংতুং, কুয়াংশি, এবং চচিয়াং প্রদেশেও জন্মে থাকে। ভিয়েতনাম এবং জাপানও জুঁই গাছ উৎপাদন করে থাকে।  আধুনিক জীববিজ্ঞানের গবেষণায় দেখানো হয়েছে যে জেসমিন চা পানে স্বাস্থ্য এবং রোগ প্রতিরোধ ক্ষমতার উপকার বয়ে আনতে পারে। জেসমিন চায়ে কিছু ভিন্ন ভিন্ন ধরনের অ্যান্টি অক্সিডেন্ট রয়েছে যা লোহিত রক্ত কনিকার কোষঝিল্লীর প্রতিরোধ কল্পে কাজ করে। এই বাড়তি সুরক্ষা লোহিত রক্ত কনিকার মূল-আবিষ্ট অক্সাইডেশন মুক্ত হতে প্রতিরোধে সহায়তা করে।  প্রস্তুতপ্রণালী থাম্ব|সাংহাইতে সুস্বাদু জুঁই, ফুলের চা চায়ের পাতা বসন্তের শুরুতে সংগ্রহ করা হয় এবং গ্রীষ্মের শেষ অবধি যতদিন না তাজা জুঁই ফুল প্রস্ফুটিত হচ্ছে সঞ্চয় করে রাখা হয়। জুঁই ফুলকে দিনের শুরুতে তুলা হয় যখন ছোট ছোট পাপড়িগুলো দৃঢ়ভাবে আবদ্ধ থাকে। সন্ধ্যা না হওয়া পর্যন্ত ফুলোগুলোকে শীতল রাখা হয়। রাতের বেলা জুঁই ফুল প্রস্ফুটিত হয়, এবং তাদের সুগন্ধ ছড়াতে থাকে, এবং এভাবেই চায়ের সুগন্ধের কার্য সম্পাদন করা হয়ে থাকে। জুঁই ফুলের সাথে চাকে সুগন্ধি করে তোলার দুটি পদ্ধতি বিদ্যমান। একটা পদ্ধতিতে, চা এবং ফুলকে একটার উপর আরেকটা স্তরে রাখা হয়; অন্য পদ্ধতিতে, চা এবং জুঁই ফুলকে মিশ্রিত করে সারা রাত ব্যাপী সংরক্ষণ করে রাখা হয়। প্রস্ফুটিত জুঁই ফুলের সুগন্ধ এবং স্বাদ শুষে নিতে এই চায়ের চার ঘণ্টার বেশি সময় লেগে যায়। ইয়িন হাওয়ের মতো উচ্চ গ্রেডের পাতা পেতে সুগন্ধ প্রক্রিয়াকে ছয় থেকে সাত বার করে করা হয়। এই চা তাজা জুঁই ফুলের সব আদ্রতা শোষণ করে নেয় ফলে নষ্ট হয়ে যাওয়া থেকে এটাকে প্রতিরোধ করতে অবশ্যই শুকাতে হয়।  সাংস্কৃতিক ব্যবহার  চীনের উত্তরাঞ্চলে অতিথিকে স্বাগতম জানানোর প্রতীক হিসেবে জেসমিন চা পরিবেশন করা তাদের প্রথা। জেসমিন বা জুঁই চা হচ্ছে ফুজহু অঞ্চলের স্থানীয় বাসিন্দাদের দেশীয় চা পানীয়, যেখানে জুঁই ফুল হচ্ছে নগরীটির পৌর ফুল।  আরো দেখুন জেসমিন বা জুঁই চা প্রস্তুত করার জন্য সাধারণত জুঁই প্রজাতি ব্যবহৃত হয়ে থাকে: জেসমিনাম অফিসিন্যাল – সাধারণ জুঁই বেলি ফুল – সাম্পাগুইটা  তথ্যসূত্র  বিষয়শ্রেণী:মিশ্রিত চা বিষয়শ্রেণী:চীনা চা
টমাস জেরোম হাডনার জুনিয়র (৩১ আগস্ট , ১৯২৪ - ১৩ নভেম্বর, ২০১৭) ছিলেন একজন মার্কিন যুক্তরাষ্ট্রের নৌবাহিনী কর্মকর্তা এবং নৌ বিমানচালক । তিনি ক্যাপ্টেন পদে উন্নীত হন এবং কোরিয়ান যুদ্ধের চোসিন জলাধারের যুদ্ধের সময় তার উইংসম্যান, এনসাইন জেসি র‍্যাংক এর এল. ব্রাউনের জীবন বাঁচানোর জন্য সম্মাননা পদক পান।  ম্যাসাচুসেটসের ফল রিভারে জন্ম নেওয়া হাডনার ম্যাসাচুসেটসের অ্যান্ডোভারের ফিলিপস একাডেমি এবং ইউনাইটেড স্টেটস নেভাল একাডেমিতে পড়াশোনা করেছেন। প্রাথমিকভাবে বিমান চালনায় আগ্রহ না থাকায় শেষ পর্যন্ত তিনি ফাইটার স্কোয়াড্রন ৩২-এ যোগ দেন, কোরিয়ান যুদ্ধের প্রাদুর্ভাবের সময় F4U কর্সায়ার উড়ান। ১৯৫০ সালের অক্টোবরে কোরিয়ার কাছে পৌঁছে তিনি বিমানবাহী রণতরী   উড়িয়েছিলেন।  ৪ ডিসেম্বর, ১৯৫০-এ, হাডনার এবং ব্রাউন চোসিন জলাধারের কাছে টহলরত পাইলটদের একটি গ্রুপের মধ্যে ছিলেন যখন ব্রাউন'স কর্সায়ার চীনা সৈন্যদের স্থল গুলি দ্বারা আঘাত করে এবং বিধ্বস্ত হয়। ব্রাউনকে তার জ্বলন্ত বিমান থেকে বাঁচানোর প্রয়াসে, হাডনার ব্রাউনকে সাহায্য করার জন্য ইচ্ছাকৃতভাবে হিমাঙ্কের তাপমাত্রায় একটি তুষারময় পাহাড়ে তার নিজের বিমানটি ক্র্যাশ-ল্যান্ড করেছিলেন । এই প্রচেষ্টা সত্ত্বেও, ব্রাউন তার আঘাতের কারণে মারা যান এবং হাডনার ব্রাউনের দেহকে পিছনে ফেলে যেতে বাধ্য হন। কোনো উদ্ধারকারী হেলিকপ্টার অন্ধকারে এই দিকে আসতে না পারায় হাডনার তার আঘাত প্রাপ্ত অবস্থায় থাকেন।  এই ঘটনার পর, ১৯৭৩ সালে অবসর নেওয়ার আগে হাডনার ভিয়েতনাম যুদ্ধে একটি সফরের সময়   এর নির্বাহী অফিসার হিসাবে একটি সংক্ষিপ্ত কার্যকাল সহ বেশ কয়েকটি মার্কিন নৌবাহিনীর জাহাজে এবং বেশ কয়েকটি এভিয়েশন ইউনিটের পদে অধিষ্ঠিত হন।  পরবর্তী বছরগুলিতে, তিনি মার্কিন যুক্তরাষ্ট্রে বিভিন্ন ভেটেরান্স সংস্থার জন্য কাজ করেন।   তথ্যসূত্র   আরও পড়া       বহিঃসংযোগ      Historic footage of Thomas Hudner receiving Medal of Honor from President Harry Truman.  Interview at the Pritzker Military Museum & Library  Arlington National Cemetery  বিষয়শ্রেণী:১৯২৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:মার্কিন যুক্তরাষ্ট্রের নৌ বৈমানিক বিষয়শ্রেণী:মার্কিন কোরীয় যুদ্ধের পাইলট বিষয়শ্রেণী:ম্যাসাচুসেটসের সামরিক কর্মী বিষয়শ্রেণী:ভিয়েতনাম যুদ্ধে মার্কিন যুক্তরাষ্ট্রের নৌবাহিনীর কর্মী বিষয়শ্রেণী:ইউনাইটেড স্টেটস নেভাল একাডেমির প্রাক্তন শিক্ষার্থী বিষয়শ্রেণী:ফিলিপস একাডেমির প্রাক্তন শিক্ষার্থী বিষয়শ্রেণী:লিজিওন অব মেরিট প্রাপক বিষয়শ্রেণী:এয়ার মেডেল প্রাপক বিষয়শ্রেণী:ইউনাইটেড স্টেটস নেভি মেডেল অফ অনার প্রাপক বিষয়শ্রেণী:কোরীয় যুদ্ধের মেডেল অফ অনার প্রাপক
নীল লাইন বা ব্লু লাইনটি ওয়াশিংটন মেট্রো ব্যবস্থার একটি দ্রুতগামী গণপরিবহন লাইন, এটি যুক্তরাষ্ট্রের ভার্জিনিয়ার ফেয়ারফ্যাক্স কাউন্টি, অ্যালেক্সান্ড্রিয়া ও আর্লিংটন কাউন্টি পাশাপাশি ডিস্ট্রিক্ট অফ কলম্বিয়া এবং মেরিল্যান্ডের প্রিন্স জর্জের কাউন্টির অন্তর্গত ২৮ টি স্টেশনের সমন্বয়ে গঠিত। নীল লাইনটি ফ্রাঙ্কোনিয়া–স্প্রিংফিল্ড থেকে শুরু হয় এবং লার্গো টাউন সেন্টারে শেষ হয়। লাইনটি ১৩ টি স্টেশনের জন্য কমলা লাইন, ১৮ টির জন্য রূপালি লাইন এবং ছয়টির জন্য হলুদ লাইনের সাথে রেল ট্র্যাক ভাগ করে নেয়। প্ল্যাটফর্ম পুনর্নির্মাণের কারণে ২২ মে ২০১৯ সাল থেকে ৮ সেপ্টেম্বর ২০১৯ সাল পর্যন্ত সমস্ত নীল এবং হলুদ লাইনের রেল পরিষেবা রোনাল্ড রেগান ওয়াশিংটন জাতীয় বিমানবন্দর পর্যন্ত সরবরাহ করা হয়।  ২০২০ সালের ১৯ মার্চ থেকে ২০২০-এর করোনাভাইরাস মহামারীজনিত কারণে ট্রেনগুলি আর্লিংটন সেমেটারি স্টেশনটি এড়িয়ে চলাচল করছে।   ইতিহাস  মেট্রোর পরিকল্পনা ১৯৫৫ সালে গণপরিবহন জরিপ দিয়ে শুরু হয়, যা ১৯৮০ সালের প্রয়োজন মেটাতে পর্যাপ্ত ফ্রিওয়ে এবং গণপরিবহন ব্যবস্থা উভয়েরই পূর্বাভাস দেওয়ার চেষ্টা করে।Schrag at p. 33-38. ১৯৫৯ সালে, অধ্যয়নের চূড়ান্ত প্রতিবেদনে দুটি দ্রুতগামী গণপরিবহন লাইনের অন্তর্ভুক্ত হয়, যা ডাউনটাউন ওয়াশিংটনে প্রত্যাশিত সাবওয়।Schrag at p. 39. এই পরিকল্পনাটি কলম্বিয়া জেলার মধ্যে বিস্তীর্ণ ফ্রিওয়ে নির্মাণের আহ্বান জানায়, উদ্বেগিত বাসিন্দারা ১ জুলাই, ১৯৬২ সালের মধ্যে ফ্রিওয়ে নির্মাণে স্থগিতাদেশ দিয়ে একটি আঞ্চলিক পরিবহন সংস্থা তৈরি করার জন্য ফেডারেল আইন গঠনের পক্ষে তদবির করেন।Schrag at p. 42. ন্যাশনাল ক্যাপিটাল ট্রান্সপোর্টেশন এজেন্সি'র ১৯৬২-এর জাতীয় রাজধানী অঞ্চলে পরিবহণের প্রতিবেদন-এ ভার্জিনিয়ার বর্তমান নীল লাইন পথের বেশিরভাগই আর্লিংটন ও আলেকজান্দ্রিয়া থেকে স্প্রিংফিল্ডের রেলপথ ধরে অনুসরণ করে, এই পথটি নিয়ে প্রত্যাশিত ছিল।Schrag at p. 55. এটি প্রিন্স জর্জ কাউন্টির কোনও রুট অন্তর্ভুক্ত করেনি ডাব্লুএমটিএ গঠনের আগে পর্যন্ত রুটটি দ্রুত ট্রানজিট পরিকল্পনায় অব্যাহত ছিল।  তথ্যসূত্র  বহিঃসংযোগ  বিষয়শ্রেণী:নীল লাইন (ওয়াশিংটন মেট্রো) বিষয়শ্রেণী:৭৫০ ভি ডিসি রেলওয়ে বিদ্যুতায়ন
খাইরথাল () ভারতের রাজস্থান রাজ্যের আলওয়ার জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে খাইরথাল শহরের জনসংখ্যা হল ৩২,০০৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে খাইরথাল এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
লালমাই শব্দটি দিয়ে বোঝানো হতে পারে:  লালমাই পাহাড় —  কুমিল্লা জেলার কুমিল্লা সদর দক্ষিণ উপজেলায় অবস্থিত একটি বিচ্ছিন্ন পর্বতশ্রেণী।  লালমাই উপজেলা — কুমিল্লা জেলার একটি উপজেলা।  লালমাই থানা — বাংলাদেশের একটি পুলিশ থানা।  লালমাই রেলওয়ে স্টেশন —  বাংলাদেশের কুমিল্লা জেলার সদর দক্ষিণ উপজেলার একটি রেলওয়ে স্টেশন।  লালমাই সরকারি কলেজ — কুমিল্লার সদর দক্ষিণ উপজেলায় অবস্থিত একটি সরকারি কলেজ।  লালমাই চন্ডী মন্দির —  লালমাই পাহাড়ে অবস্থিত একটি চন্ডী মন্দির।  আরও দেখুন
এপি১ টিভি একটি টেলিভিশন চ্যানেল, যার মালিক অন্নপূর্ণা মিডিয়া গ্রুপ। চ্যানেলটি যাত্রা শুরু করে ৩১ মার্চ, ২০১৭ তারিখে। চ্যানেলটির চেয়ারম্যান ক্যাপ্টেন রামেশ্বর থাপা। চ্যানেলটির পরিচালক রাজেন্দ্র শাক্য। চ্যানেলটি বিভিন্ন ধরনের অনুষ্ঠান প্রচার করে থাকে। ছবির মানের জন্য চ্যানেলটি নেপালব্যাপী ব্যাপক জনপ্রিয়তা অর্জন করেছে।   এপি১ চ্যানেলে প্রচারিত টিভি অনুষ্ঠান   খবর   এপি বিজ  ইলেকশন আপডেট  এপি স্পোর্টস টাইম  আন্তর্জাতিক খবর  টক শো   এপি টক টাইম  এপি সেন্টার  বার্তালাপ  প্রয়াস  ছোটদের অনুষ্ঠান   ইনা মিনা ডিকা  খেলার অনুষ্ঠান   এভারেস্ট প্রিমিয়ার লিগ  ধনগিরি প্রিমিয়ার লিগ  আপাতবাস্তব টেলিভিশন অনুষ্ঠান   নেপাল আইডল   তথ্যসূত্র   বিষয়শ্রেণী:নেপালি ভাষার টেলিভিশন স্টেশন বিষয়শ্রেণী:নেপালের টেলিভিশন স্টেশন বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:নেপালের টেলিভিশন চ্যানেল বিষয়শ্রেণী:২০১৭-এ নেপালে প্রতিষ্ঠিত
থাম্ব|ধন্বন্তরী মন্দির ধন্বন্তরী মন্দির হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মজিলপুর শহরে অবস্থিত একটি বিখ্যাত কালী মন্দির।  বিবরণ থাম্ব|ধন্বন্তরী কালী সপ্তদশ শতাব্দীতে তন্ত্রসাধক ভৈরবানন্দ ধন্বন্তরী কালীবিগ্রহ খুঁজে পান ও কালীমন্দির প্রতিষ্ঠা করেন। মন্দিরের গর্ভগৃহে কাঠের তৈরী কারুকার্যময় রথসিংহাসনে পদ্মের ওপর শায়িত শিব বিগ্রহের বুকের ওপর দণ্ডায়মানা সালঙ্কারা ত্রিনয়নী কালো কষ্টিপাথরে নির্মিত দক্ষিণাকালী বিগ্রহ অবস্থিত।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:দক্ষিণ চব্বিশ পরগনা জেলার হিন্দু মন্দির বিষয়শ্রেণী:১৭শ শতাব্দীর হিন্দু মন্দির
সম্রাস সমাজ পার্টি (এসএসপি) বিহারের একটি প্রাক্তন রাজনৈতিক দল। এসএসপি জনতা দল (সংযুক্ত) (জেডিইউ) এর একটি বিচ্ছিন্ন দল ছিল। এসএসপির নেতা ছিলেন নাগমণি।  ২০১৫ সালের সেপ্টেম্বরে ছয়টি দল সমাজবাদী পার্টি, জাতীয়তাবাদী কংগ্রেস পার্টি, জন অধিকার পার্টি, সমরা সমাজ পার্টি, ন্যাশনাল পিপলস পার্টি এবং সমাজবাদী জনতা দল ডেমোক্রেটিক এর নেতারা সমাজতান্ত্রিক ধর্মনিরপেক্ষ মোর্চা নামে পরিচিত তৃতীয় ফ্রন্ট গঠনের ঘোষণা দেন। ১৫ অক্টোবর এনসিপি নেতা তারিক আনোয়ার ঘোষণা করেছিলেন যে তার দল তৃতীয় ফ্রন্ট ছাড়ার সিদ্ধান্ত নিয়েছে। সমাজতান্ত্রিক ধর্মনিরপেক্ষ মোর্চা - তার আসন বণ্টন ঘোষণা করেছে: এসপি পেয়েছে ৮৫টি আসন, জনাধিকার পার্টি পেয়েছে ৬৪টি আসন, এনসিপি পেয়েছে ৪০টি আসন, এসএসপি পেয়েছে ২৮টি আসন, এসজেডিডি পেয়েছে ২৩টি আসন এবং এনপিপি ৩টি আসন পেয়েছে।  ২০১৭ সালে, নাগমানাই উপেন্দ্র কুশওয়াহার রাষ্ট্রীয় লোক সমতা পার্টিতে যোগদান করে তার দলকে একত্রিত করে এবং কুশওয়াহাকে বিহারের পরবর্তী মুখ্যমন্ত্রী হওয়ার আহ্বান জানিয়েছিলেন। নাগমানইকে রাষ্ট্রীয় লোক সমতা পার্টির জাতীয় নির্বাহী সভাপতি মনোনীত করা হয়।   তথ্যসূত্র   বিষয়শ্রেণী:২০১৭-এ ভারতে বিলুপ্ত বিষয়শ্রেণী:২০১৭-এ বিলুপ্ত রাজনৈতিক দল বিষয়শ্রেণী:জনতা পরিবার বিষয়শ্রেণী:২০১৫-এ প্রতিষ্ঠিত রাজনৈতিক দল বিষয়শ্রেণী:বিহারের বিলুপ্ত রাজনৈতিক দল বিষয়শ্রেণী:ভারতের সমাজতান্ত্রিক দল বিষয়শ্রেণী:বিহারের রাজনৈতিক দল বিষয়শ্রেণী:জনতা দল (সংযুক্ত)
৯ম সিজেএফবি পারফরম্যান্স পুরস্কার ২০০৭ সালের চলচ্চিত্র, টেলিভিশন ও সঙ্গীত শিল্পের সেরাদের স্বীকৃতি প্রদান করে। কালচারাল জানালিস্টস ফোরাম অব বাংলাদেশ (সিজেএফবি) কর্তৃক আয়োজিত অনুষ্ঠানটি ২০০৮ সালের ১৩ই জুলাই ঢাকার বাংলাদেশ-চীন মৈত্রী সম্মেলন কেন্দ্রের প্ল্যানারী হলে অনুষ্ঠিত হয়।  বিজয়ী চলচ্চিত্র  বিভাগ পুরস্কার গ্রহীতা সেরা চলচ্চিত্র আমার প্রাণের স্বামী সেরা পরিচালক রাজ্জাক সেরা অভিনেতা রিয়াজ সেরা অভিনেত্রী শাবনূর সেরা প্লেব্যাক গায়িকা ফাহমিদা নবী  টেলিভিশন  বিভাগ পুরস্কার গ্রহীতা সেরা টিভি অভিনেতা মাহফুজ আহমেদ সেরা টিভি অভিনেত্রী সুমাইয়া শিমু সেরা পুরুষ মডেল ইমন সেরা বিজ্ঞাপন নির্মাতা অমিতাভ রেজা চৌধুরী  সঙ্গীত  বিভাগ পুরস্কার গ্রহীতা সেরা ব্যান্ড এলআরবি সেরা গীতিকার আসিফ ইকবাল সেরা সুরকার রাজেশ সেরা সঙ্গীত পরিচালক শওকাত সেরা পপ গায়িকা তিশমা সেরা নবাগত সঙ্গীত শিল্পী টি. ডাব্লিউ. সৈনিক  বিশেষ পুরস্কার  আজীবন সম্মাননা - সাবিনা ইয়াসমিন  সেরা দক্ষিণ এশীয় সঙ্গীতশিল্পী - রুনা লায়লা  সঞ্জীব চৌধুরী স্মৃতি পদক - বাপ্পা মজুমদার  মান্না স্মৃতি পদক - মৌসুমী  সেলিম আল দীন স্মৃতি পদক - নাসির উদ্দীন ইউসুফ  প্রণব ভট্ট স্মৃতি পদক - তারিন জাহান  সেরা ফ্যাশন ডিজাইনার - জহির করিম  পরিবেশনা  মান্ত্রা ফ্যাশন শো  "আমার গরুর গাড়িতে বউ সাজিয়ে" - শখ, মিম, পল্লব  হাবিব ওয়াহিদ  রেসি  নাফিসা  আলিফ  এলআরবি  ব্ল্যাক  তিশমা  মিলা ইসলাম  ফাহমিদা নবী  আইয়ুব বাচ্চু  বেবী নাজনীন  আরও দেখুন  ৩২তম জাতীয় চলচ্চিত্র পুরস্কার (বাংলাদেশ)  ২৯তম বাচসাস পুরস্কার  ১০ম মেরিল-প্রথম আলো পুরস্কার  তথ্যসূত্র  বিষয়শ্রেণী:সিজেএফবি পারফরম্যান্স পুরস্কার বিষয়শ্রেণী:২০০৭-এর চলচ্চিত্র পুরস্কার বিষয়শ্রেণী:২০০৭-এর টেলিভিশন পুরস্কার বিষয়শ্রেণী:২০০৭-এর সঙ্গীত পুরস্কার বিষয়শ্রেণী:ঢাকায় ২০০৮-এর ঘটনাবলি
ঘুমকেতু একটি হাস্যরসাত্মক চলচ্চিত্র, যেটি পরিচালনা করেছেন পুষ্পেন্দ্র মিশ্রা। চলচ্চিত্রটিতে মূল চরিত্রে অভিনয় করেছেন নওয়াজুদ্দীন সিদ্দিকী। এই চলচ্চিত্রের মাধ্যমে এই অভিনেতাকে তৃতীয়বারের মত কোন চলচ্চিত্রে হাস্যরসাত্মক চরিত্রে অভিনয় করতে দেখা যাবে। এই চলচ্চিত্রে অনুরাগ কশ্যপকেও দেখা যাবে, যিনি একজন পুলিশ অফিসারের চরিত্রে অভিনয় করবেন। চলচ্চিত্রটি প্রযোজনা করেছে ফ্যান্টম ফিল্মস ও সনি পিকচার্স রিলিজিং।  অভিনয়ে নওয়াজুদ্দীন সিদ্দিকী রাগনি খান্না রিচা চাড্ডা আদিত্য সিল অনুরাগ কশ্যপ  জিমি শেরগিল আমিরা দাস্তুর হুমা কুরেশি  নির্মাণ নওয়াজউদ্দিন সিদ্দিকি প্রথম ব্যক্তি, যিনি এই সিনেমায় অভিনয়ের জন্য চুক্তিবদ্ধ হয়েছিলেন। তার পর যুক্ত হন অনুরাগ কশ্যপ। চলচ্চিত্রে নওয়াজউদ্দিন সিদ্দিকির সাথে পর্দা ভাগাভাগি করার জন্য চুক্তিবদ্ধ হন অভিনেত্রী রাগনী খান্না।  চলচ্চিত্রটির চিত্রগ্রহণ বেনারসের নিকটবর্তী মির্জাপুর জেলায় শুরু হয়। চলচ্চিত্রটির কিছু অংশের চিত্রগ্রহণ বাদে সম্পূর্ণ চিত্রগ্রহণ সম্পন্ন হয়ে গিয়েছে এবং শেষাংশের চিত্রগ্রহণ মুম্বাইতে হবে।  তথ্যসূত্র  বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:২০২০-এর হাস্যরসাত্মক নাট্য চলচ্চিত্র বিষয়শ্রেণী:জি৫-এর মৌলিক চলচ্চিত্র বিষয়শ্রেণী:অমিতাভ বচ্চনের সাংস্কৃতিক চিত্রায়ণ
thumb|300px|মূল মধ্যরেখা ও নিরক্ষরেখা বরাবর পৃথিবীর  দ্বিখণ্ডিত করা চিত্র। thumb|361x361px|পূর্ব গোলার্ধ ও পশ্চিম গোলার্ধ প্রদর্শনকারী একটি মানচিত্র।  পৃথিবীর গোলার্ধ শব্দ যুগল ভূগোল এবং মানচিত্রাঙ্কনবিদ্যায় ব্যবহৃত হয়; এর দ্বারা পৃথিবীকে দুটি অংশে বিভক্ত করা হয়। গোলার্ধ শব্দটির উত্‌পত্তি প্রাচীন গ্রীক শব্দ "ἡμισφαίριον" হতে, যা প্রাচীন ল্যাটিন শব্দ "hēmisphairion"-কে নির্দেশ করে; এর অর্থ 'একটি গোলকের অর্ধেক' ("half of a sphere")।  অক্ষাংশ বা দ্রাঘিমাংশ চিহ্নিতকরণের দ্বারা এই জাতীয় বিভাগগুলি সবচেয়ে সাধারণভাবে প্রদর্শন করা হয়:   উত্তর–দক্ষিণ  উত্তর গোলার্ধ : নিরক্ষরেখার উত্তরের অর্ধাংশ,  দক্ষিণ গোলার্ধ : নিরক্ষরেখার দক্ষিণের অর্ধাংশ।   পূর্ব–পশ্চিম  পূর্ব গোলার্ধ : মূল মধ্যরেখার পূর্বে এবং ১৮০তম দ্রাঘিমার পশ্চিমে অবস্থিত অর্ধাংশ,  পশ্চিম গোলার্ধ : মূল মধ্যরেখার পশ্চিমে এবং ১৮০তম দ্রাঘিমার পূর্বে অবস্থিত অর্ধাংশ।  পূর্ব – পশ্চিমে বিভক্তিকে সাংস্কৃতিক ও ধর্মীয় দৃষ্টিকোণ থেকেও দেখা হয়, এর ফলে এদেরকে দুইটি সাংস্কৃতিক ও ধর্মীয় গোলার্ধে বিভক্ত করা যায়।  যাইহোক, অন্যান্য বিভক্তিগুলির মধ্যে এই গ্রহটিকে তার প্রধান গঠনকারী ভৌগোলিক বৈশিষ্ট্যের ভিত্তিতে দুই ভাগে বিভক্ত করা যায়:   জল–স্থল  জল গোলার্ধ : পৃথিবীর সম্ভাব্য জলীয় আধারের অর্ধাংশ,  স্থল গোলার্ধ : পৃথিবীর সম্ভাব্য স্থল আধারের অর্ধাংশ।  সূর্যের উদয়াস্ত অনুসারে পৃথিবীকে দিন এবং রাত - এই দুই গোলার্ধে বিভক্ত করা যেতে পারে।   আরও দেখুন    অ্যান্টার্কটিকা  দক্ষিণ মেরু  উত্তর মহাসাগর  উত্তর মেরু  পৃথিবীর ভৌগোলিক কেন্দ্র  পূর্ব গোলার্ধ  জল ও স্থল গোলার্ধ  উত্তর গোলার্ধ  দক্ষিণ গোলার্ধ  পশ্চিম গোলার্ধ   তথ্যসূত্র    বহিঃসংযোগ      বিষয়শ্রেণী:ভূগোল
মাইকেল ই. লেস্ক (জন্ম ১৯৪৫) একজন আমেরিকান কম্পিউটার বিজ্ঞানী।   জীবনী  ১৯৬০-এর দশকে, মাইকেল লেস্ক SMART তথ্য পুনরুদ্ধার সিস্টেম প্রকল্পের জন্য কাজ করেছিলেন, এর পুনরুদ্ধার কোডের বেশিরভাগ লিখেছিলেন এবং অনেক পুনরুদ্ধার পরীক্ষা করেছিলেন। তিনি ১৯৬৪ সালে হার্ভার্ড কলেজ থেকে পদার্থবিজ্ঞান ও রসায়নে বিএ ডিগ্রি এবং ১৯৬৯ সালে হার্ভার্ড বিশ্ববিদ্যালয় থেকে রাসায়নিক পদার্থবিজ্ঞান-এ পিএইচডি অর্জন করেন।  ১৯৭০ থেকে ১৯৮৪ পর্যন্ত, লেস্ক বেল ল্যাবস-এ কাজ করেছিলেন, যে গ্রুপটি ইউনিক্স তৈরি করেছিল। লেস্ক শব্দ প্রক্রিয়াকরণের জন্য ইউনিক্স টুলস (tbl, refer, এবং troff-এর জন্য স্ট্যান্ডার্ড ms ম্যাক্রো প্যাকেজ), কম্পাইলিং-এর জন্য (Lex), এবং নেটওয়ার্কিং-এর জন্য (uucp) লিখেছিলেন। তিনি পোর্টেবল I/O লাইব্রেরি (যা C-এ stdio.h-এর পূর্বসূরী) লিখেছিলেন এবং C ভাষা প্রিপ্রসেসরের উন্নয়নে উল্লেখযোগ্য অবদান রেখেছিলেন।  ১৯৮৪ সালে, তিনি বেলকোর-এ যোগ দেন, যেখানে তিনি কম্পিউটার বিজ্ঞান গবেষণা গ্রুপটি পরিচালনা করেন। সেখানে, লেস্ক নির্দিষ্ট তথ্য সিস্টেম অ্যাপ্লিকেশন নিয়ে কাজ করেছিলেন, প্রধানত ভূগোল (ড্রাইভিং নির্দেশনার জন্য একটি সিস্টেম) এবং অভিধান (প্রসঙ্গে শব্দের অর্থ নির্ধারণ-এর জন্য একটি সিস্টেম) নিয়ে। ১৯৯০-এর দশকে, লেস্ক একটি বৃহৎ রাসায়নিক তথ্য সিস্টেম, CORE প্রকল্পে কাজ করেছিলেন, যেটি কর্নেল বিশ্ববিদ্যালয়, অনলাইন কম্পিউটার লাইব্রেরি সেন্টার, আমেরিকান কেমিক্যাল সোসাইটি, এবং কেমিক্যাল অ্যাবস্ট্রাক্টস সার্ভিস-এর সাথে যৌথভাবে পরিচালিত হয়েছিল। ১৯৯৮ থেকে ২০০২ পর্যন্ত, লেস্ক ন্যাশনাল সায়েন্স ফাউন্ডেশন-এর তথ্য ও বুদ্ধিমান সিস্টেম বিভাগের প্রধান ছিলেন, যেখানে তিনি NSF-এর ডিজিটাল লাইব্রেরি উদ্যোগের দ্বিতীয় পর্যায় তত্ত্বাবধান করেছিলেন। তিনি ২০০৩ থেকে ২০২৩ পর্যন্ত রাটগার্স বিশ্ববিদ্যালয়-এর লাইব্রেরি এবং তথ্য বিজ্ঞান বিভাগ, স্কুল অফ কমিউনিকেশন অ্যান্ড ইনফরমেশন-এর অধ্যাপক হিসেবে কাজ করেছেন।  লেস্ক ১৯৯৪ সালে ইউসেনিক্স থেকে আজীবন কৃতিত্বের জন্য ফ্লেম পুরস্কার পেয়েছেন, ১৯৯৬ সালে ACM-এর ফেলো হয়েছেন, এবং ২০০৫ সালে জাতীয় প্রকৌশল অ্যাকাডেমি-তে নির্বাচিত হয়েছেন। তিনি বেশ কয়েকটি বইয়ের লেখক।   আরও দেখুন   লেস্ক অ্যালগরিদম  গ্রন্থপঞ্জি  মাইকেল লেস্কের নির্বাচিত বই:  প্র্যাকটিক্যাল ডিজিটাল লাইব্রেরি: বই, বাইটস, এবং বাক্স, ১৯৯৭। । ডিজিটাল লাইব্রেরি বোঝা, ২য় সংস্করণ, ডিসেম্বর ২০০৪। ।  তথ্যসূত্র    বহিঃসংযোগ   মাইকেল লেস্কের ব্যক্তিগত ওয়েবসাইট  বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:হার্ভার্ড কলেজের প্রাক্তন শিক্ষার্থী
ব্যবহার পদ্ধতি  নিচে উল্লেখিত ফরম্যাট এবং ক্রম অনুযায়ী লিখতে হবে। চিহ্নিত অংশগুলো ছাড়া অন্যান্য ক্ষেত্রে মানগুলো ইংরেজিতে লিখতে হবে।  <nowiki> {{Infobox element |name_bn= < মৌলটির নাম বাংলায় লিখতে হবে > |name_en= < এখানে মৌলটির ইংরেজি নাম ছোট হাতের অক্ষরে লিখতে হবে > |pronounce= |number=  |symbol= |left= |right= |above= |below= |series= |series plain= |series comment= |group= < বাংলায় লিখতে হবে > |period= |block= |series color= |phase color= |appearance= |image name= |image size= |image alt= |image name comment= |image name 2= |image size 2= |image alt 2= |image name 2 comment= |atomic mass= |atomic mass 2= |atomic mass comment= |electron configuration= |electrons per shell= |color= |phase=gas |phase comment= |phase plain= |density gplstp= |density gpcm3nrt= |density gpcm3nrt 2= |density gpcm3nrt 3= |density gpcm3mp= |melting point K= |melting point C= |melting point F= |melting point pressure= |sublimation point K= |sublimation point C= |sublimation point F= |sublimation point pressure= |boiling point K= |boiling point C= |boiling point F= |boiling point pressure= |triple point K= |triple point kPa= |triple point K 2= |triple point kPa 2= |critical point K= |critical point MPa= |heat fusion= |heat fusion 2= |heat fusion pressure= |heat vaporization= |heat vaporization pressure= |heat capacity= |heat capacity pressure= |vapor pressure 1= |vapor pressure 10= |vapor pressure 100= |vapor pressure 1 k= |vapor pressure 10 k= |vapor pressure 100 k= |vapor pressure comment= |crystal structure= < ইংরেজি ছোট হাতের অক্ষরে লিখতে হবে > |crystal structure_bn= < বাংলায় লিখতে হবে > |crystal structure comment= |oxidation states= |oxidation states comment= |electronegativity= |number of ionization energies= |1st ionization energy= |2nd ionization energy= |3rd ionization energy= |atomic radius= |atomic radius calculated= |covalent radius= |Van der Waals radius= |magnetic ordering= |electrical resistivity= |electrical resistivity at 0= |electrical resistivity at 20= |thermal conductivity= |thermal conductivity 2= |thermal diffusivity= |thermal expansion= |thermal expansion at 25= |speed of sound= |speed of sound rod at 20= |speed of sound rod at r.t.= |Tensile strength= |Young's modulus= |Shear modulus= |Bulk modulus= |Poisson ratio= |Mohs hardness= |Vickers hardness= |Brinell hardness= |CAS number= |isotopes= |isotopes comment= }} </nowiki>   See also     বিষয়শ্রেণী:উপাদান বাক্স টেমপ্লেট বিষয়শ্রেণী:পর্যায় সারণি তথ্যছক টেমপ্লেট
র‍্যাচেল ওনিগা (জন্ম ২৩ মে ১৯৫৭) একজন নাইজেরীয় চলচ্চিত্র অভিনেত্রী।   প্রথম জীবন এবং কর্মজীবন  মূলত দক্ষিণ নাইজেরিয়ার ডেল্টা রাজ্যের একু থেকে আসা, র‍্যাচেল লাগোস রাজ্যের এবুত্তে মেত্তায় ১৯৫৭ সালে ২৩ মে জন্মগ্রহণ করেন। ১৯৯৩ সালে বিবাহবিচ্ছেদের পরেই তিনি তার অভিনয় জীবন শুরু করেছিলেন। তিনি আসকোলিন নাইজেরিয়া লিমিটেড নামক একটি ওলন্দাজ কোম্পানিতে কিছুদিন কাজ করেছেন। তারপর তার চলচ্চিত্রে অভিষেক হয়। তার অভিনীত প্রথম চলচ্চিত্রের নাম ছিল ওনোমে এবং তার অভিনীত প্রথম ইওরুবা চলচ্চিত্রের নাম ছিল ওয়ো ব্লো। বহু বছর ধরে তিনি অনেক উল্লেখযোগ্য নাইজেরীয় চলচ্চিত্রে কাজ করেছেন, যেমন সাঙ্গো, সুপার স্টোরি।   ব্যক্তিগত জীবন  তার এক মেয়ে রয়েছে, নাম জর্জিয়া।   নির্বাচিত চলচ্চিত্র    সাঙ্গো (১৯৯৭)   আউট অফ বাউন্ডস (১৯৯৭)   ওয়ো ব্লো (১৯৯৭)   প্যাশন অফ মাইন্ড (২০০৪)  পাওয়ার অফ সিন   রেস্টলেস মাইন্ড   ডাক্তার বেল্লো (২০১৩)  ৩০ ডেইস ইন আটলান্টা (২০১৪)  পাওয়ার অফ ১ (২০১৮)   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:২০২১-এ মৃত্যু
উবাই ইবনে কাব (মৃত্যু ৬৪৯), যিঁনি আবু মুনযির নামে বেশ পরিচিত। তিনি নবী মুহাম্মদ এর একজন সাহাবা। আর তিনি ইসলামের প্রাথমিক দিকের গুরুত্ববান ব্যক্তিদের একজন।   জীবনী  হযরত উবাই মদিনায় (পূর্ব ইয়াসরিব) বনু খাজরাজ জন্ম গ্রহণ করেন। তিনি ছিলেন আকাবা শপথের সময় ইসলাম গ্রহণকারী প্রথম ব্যক্তি। মদিনা  হিজরতের পূর্বে তিনি একজন আনসার হয়েছিলেন। তিনি বিভিন্ন ব্যস্তাও বদর যুদ্ধসহ অন্যান্ন যুদ্ধে অংশ গ্রহণ করে ন।  তিনি কাতেবে রাসূল বা রাসূলের লেখক নির্বাচিত হন, আর নবী (স) এর চিঠি লিখে দিতেন। ইবনে উবাই সেই গুটি কয়েক ব্যক্তির একজন, যারা কুরআনের সূরা লিপিবদ্ধ করতেন। তার নিজেরও একটি মুসহাফ ছিল। তিনি সেই ক'জনের একজন যাঁরা নবী এর মৃত্যুর পূর্বেই কুরআন হাফেজ ছিলেন।  তিনি কুরআন সংকলন কারী দলের একজন সদস্য, যখন খলিফা আবু বকর এর সময়ে বেশ কটি প্রতিবন্ধকতা সূষ্টি হয়েছিল। যে দলে ছিলেন, ওমর, উসমান, আলি, আব্দুর রহমান বিন আওফ, মুয়াজ ইবনে জাবাল জায়েদ ইবনে সাবিত ও উবাই ইবনে কাব।  ওমর খলিফা নির্বাচিত হবার পরে এই দলের পরামর্শক হয়েছিলেন। বিশেষ ভাবে ফতোয়া বা ন্যায়বিচারে জন্য আলি, উসমান, উবাই ও যায়েদ বিন সাবেতকে নিয়োগ করা হয়ে ছিল।  হযরত উবাই ৬৪৯ খ্রীস্টাব্দে (৩০ হিজরি) মৃত্যুবরণ করেন।   উত্তরাধিকার    সুন্নি দৃশ্য  সুন্নিরা তাকে অনেক সম্মান করেন   শিয়া দৃশ্য  তাকে শিয়ারা উত্তম বলে জানে।   আরও দেখুন   সাহাবীদের তালিকা  তথ্যসূত্র   বিষয়শ্রেণী:পুরুষ সাহাবা বিষয়শ্রেণী:৬৪৯-এ মৃত্যু বিষয়শ্রেণী:জন্মের সাল অজানা বিষয়শ্রেণী:আনসার বিষয়শ্রেণী:হাদিস বর্ণনাকারী সাহাবা
রামু রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার রামু উপজেলায় অবস্থিত একটি নির্মাণাধীন রেলওয়ে স্টেশন।  ইতিহাস ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে এই স্টেশন হয়ে উখিয়া  বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।   তথ্যসূত্র   বিষয়শ্রেণী:কক্সবাজার জেলার রেলওয়ে স্টেশন
এই পাতাটিতে বাংলা উইকিপিডিয়ার দশম বছর উদ্‌যাপনের পরিকল্পনা, আয়োজন সম্পর্কিত আলোচনা এবং সমন্বয়ের জন্য ব্যবহৃত হয়। অনুগ্রহ করে আলাপের পাতায় নতুন অনুচ্ছেদে আপনার আলোচনা শুরু করুন। অথবা পূর্বে শুরু হওয়া আলোচনায় অংশগ্রহণ করুন।| align="right" |  উইকিপিডিয়ার বাংলা সংস্করণ (bn.wikipedia.org) শুরু হয়েছিল ২০০৪ সালের ২৭শে জানুয়ারি। এ হিসেবে গত ২৭ জানুয়ারি, ২০১৪ বাংলা উইকিপিডিয়া দশ বছর অতিক্রম করে। বাংলা উইকিপিডিয়ার দশম প্রতিষ্ঠাবার্ষিকী উদ্‌যাপনের লক্ষ্যে দেশব্যাপী বিভিন্ন কর্মসূচী এবং অনুষ্ঠান আয়োজিত হবে ২০১৪ সালের নভেম্বর থেকে ২০১৫ সালের জানুয়ারি পর্যন্ত। দশ বছর পূর্তির অনুষ্ঠানমালা আয়োজনের বিভিন্ন আলোচনা বা সিদ্ধান্ত এখানে আলোচিত হয়। তাই এখানে আপনার মতামত রাখুন। এছাড়া আপনি কীভাবে আপনার এলাকায় বাংলা উইকিপিডিয়ার দশম প্রতিষ্ঠাবার্ষিকী উদ্‌যাপন করবেন সে সকল ভাবনাগুলো এখানে যুক্ত করুন। এ বিষয়ে যে-কোনো আলোচনার জন্য আলাপের পাতা ব্যবহার করুন।  </div>  বিষয়শ্রেণী:বাংলা উইকিপিডিয়ার দশম প্রতিষ্ঠাবার্ষিকী